अहमदाबाद तक बड़ी लाइन की ट्रेन चलाने में तीन वर्ष और लगेंगे : मित्तल
रेलवेबाेर्ड के चेयरमैन ए.के. मित्तल ने कहा कि 2018 तक उदयपुर से अहमदाबाद के बीच बड़ी रेल लाइन बिछाने का काम पूरा कर ट्रेनें चला दी जाएंगी। उन्होंने कहा कि इस साल के रेल बजट में पहली बार 150 करोड़ रुपए स्वीकृत होने से काम ने रफ्तार पकड़ी है। डेढ़ माह बाद पेश होने वाले नए साल के बजट में उदयपुर से बेंगलुरू या मैसूर तक फास्ट ट्रेन चलने की संभावना है।
नौ घंटे के प्रवास पर उदयपुर आए मित्तल ने उदयपुर सिटी स्टेशन का निरीक्षण करने के बाद पत्रकारों को बताया कि 2008 से 14 तक अहमदाबाद रेल लाइन गेज परिवर्तन के लिए हर साल मामूली राशि मिलती रही। इससे अर्थ वर्क गति नहीं पकड़ सका। 2015 में पहली बार अब तक का सर्वाधिक फंड प्राप्त हुआ है। सात वर्ष पहले जब यह परियोजना स्वीकृत हुई थी तब लागत 850 करोड़ तय की गई थी। 270 किलोमीटर रेल खंड में 43 बड़े पुल, 800 मीटर लंबी सुरंग, 9 किलोमीटर ट्रैक अलाइनमेंट चेंज किया जाना है। अब इस परियोजना को पूरा करने का 3 वर्ष का लक्ष्य तय कर लिया गया है। इससे पहले दोपहर 1:15 बजे हॉली-डे एक्सप्रेस से रेलवे बोर्ड चेयरमैन मित्तल नॉर्थ वेस्टर्न रेलवे के महाप्रबंधक अनिल सिंघल जयपुर से उदयपुर पहुंचे। रेलवे सुरक्षा बल के जवानों ने मित्तल को गार्ड ऑफ ऑनर दिया। अजमेर मंडल के डीआरएम नरेश सालेचा, उदयपुर क्षेत्र के पूर्व एरिया मैनेजर कमल शर्मा भी मौजूद थे।
अतिरिक्तरैक उपलब्ध होनेे पर पूजा हरिद्वार एक्सप्रेस उदयपुर से चलाई जा सकेगी : मित्तलने बताया कि उदयपुर से बेंगलुरू तक साप्ताहिक सुपरफास्ट ट्रेन चलाने की मांग विचाराधीन है। नए साल के रेल बजट में इसकी घोषणा होने की संभावना है। अजमेर से जम्मू तक चलने वाली पूजा एक्सप्रेस और हरिद्वार एक्सप्रेस का रूट विस्तार कर उदयपुर से चलाने की स्वीकृति तब दी जाएगी जब अतिरिक्त रैक उपलब्ध होंगे।
रिश्वतलेकर नौकरी लगाने वालों से सतर्क रहें : उदयपुरके रेलवे प्रशिक्षण संस्थान में पिछले दिनों जाली दस्तावेजों से नौकरी लगने लगाने वालों का रैकेट पकड़े जाने पर मित्तल ने अफसोस जताया। उन्होंने कहा किया कि ऐसे भ्रष्ट कर्मचारियों के खिलाफ पुलिस तो कार्रवाई कर ही रही है, रेल प्रबंधन भी विभागीय जांच कर रहा है। मित्तल ने युवाओं को रिश्वत लेकर नौकरी लगाने वालों से सतर्क रहने की नसीहत दी।
सांसदकी मांग, शीघ्र काम पूरा हो : उदयपुरके सांसद अर्जुन मीणा ने मित्तल से सिटी स्टेशन पर मुलाकात की। सांसद ने भी अहमदाबाद रेल लाइन गेज परिवर्तन का काम शीघ्र पूरा करने का आग्रह किया। सांसद ने उदयपुर के पर्यटन विकास के लिए प्रस्तावित ट्रेनें चलाने की बजट में घोषणा करने का आग्रह किया।
hin_Deva hin_Deva hin_Deva hin_Deva hin_Deva hin_Deva